กฎเสนาบดีกระทรวงมหาดไทยกฎเสนาบดีกระทรวงมหาดไทยออกโดยอาศัยอำนาจซึ่งได้มอบหมายไว้ในพระราชบัญญัติยาเสพย์ติดให้โทษพระพุทธศักราช ๒๔๖๕[๑] เจ้าพระยายมราช เสนาบดีกระทรวงมหาดไทยได้รับพระราชทานพระบรมราชานุญาตตามความในมาตรา ๖ แห่งพระราชบัญญัติยาเสพติดให้โทษพระพุทธศักราช ๒๔๖๕ ให้ออกกฎเสนาบดีขึ้นไว้ดังต่อไปนี้หมวดที่ ๑ว่าด้วยการนำยาเข้าและการยกเว้น ข้อ ๑ การซื้อยาซึ่งไม่ได้ประกาศตามมาตรา ๙ผู้ถือใบอนุญาตผู้ใดปรารถนาจะซื้อยาเสพติดให้โทษชนิดใดซึ่งยังมิได้ประกาศว่าเป็นยาอันจะนำเข้ามาในระหว่างปีหน้าจะต้องบอกจำนวนยานั้นและเหตุที่ขอร้องในคำร้องเป็นลายลักษณ์อักษรดังได้บังคับไว้ในมาตรา ๙ และถ้ายาเสพติดให้โทษนั้นมีอยู่ในของผสมชนิดใดก็ให้บอกจำนวนต่าง ๆ ของโอสถสารอื่น ๆ ซึ่งมีอยู่ในของผสมนั้น กับทั้งจำนวนยาเสพติดให้โทษชนิดเดียวหรือหลายชนิดนั้นด้วยข้อ ๒ คำร้องเพื่อให้ยกเว้นตามมาตรา ๕(๑)ผู้ใดปรารถนาจะขอให้ยาหรือของปรุงชนิดใดได้ยกเว้นตามข้อความในมาตรา ๕แห่งพระราชบัญญัติยาเสพติดให้โทษ อาจยื่นคำร้องต่ออธิบดีเป็นลายลักษณ์อักษรบอกชื่อยาหรือของปรุง บอกส่วนอันแน่นอนของยาเสพติดให้โทษซึ่งมีอยู่และโอสถสารอย่างอื่นพร้อมทั้งเหตุที่ปรารถนาจะให้ยาหรือของปรุงนั้นได้ยกเว้นจากพระราชบัญญัติและเหตุที่เชื่อว่ายานั้นไม่ให้โทษด้วย(๒)ถ้าของปรุงนั้นมีอยู่ในตำราฟาร์มาโกเบียที่ปรากฏว่าเป็นยาตำหรับหลวงก็ต้องบอกตำหรับยานั้นและอ้างตำราฟาร์มาโกเบียที่ปรากฏตำหรับยานั้นด้วย(๓) ถ้าของปรุงนั้นไม่ใช่ยาตำหรับหลวงแต่เป็นยาของผู้ประดิษฐ์บางคนแล้วต้องบอกชื่อผู้ประดิษฐ์พร้อมด้วยส่วนประกอบของยาหรือของปรุงนั้น(๔) ต้องส่งตัวอย่างยานั้นพร้อมกับเวลาที่ยื่นคำร้องและในเวลาอื่น ๆ ตามแต่จะต้องการให้ส่งข้อ ๓ ใบอนุญาตนำยาเข้าตามมาตรา ๘ตามความแห่งพระราชบัญญัติยาเสพติดให้โทษยาทั้งสิ้นที่ระบุไว้ในมาตรา ๔และซึ่งมิได้เป็นยาอันยกเว้นตามมาตรา ๕ นั้น จะนำเข้ามาในไทยได้แต่อธิบดีซึ่งเป็นเจ้าหน้าที่เท่านั้นจะมีข้อยกเว้นได้(ก) โดยไม่มีจำกัด หรือ(ข) ตามลักษณะแห่งการนำยาเข้า คือผู้ที่ปรารถนาจะนำยานั้นเข้ามาในไทย ต้องยื่นคำร้องต่ออธิบดีเพื่อขอใบอนุญาตนำยาเข้ามีความว่ายานั้นสำหรับใช้ในการบำบัดโรคโดยถูกต้องตามกฎหมาย คำร้องนี้ให้ทำตามแบบ ๒ประเภท ค. สำหรับการนำยาเข้าคราวหนึ่ง ๆและถ้าอธิบดีเห็นเป็นที่พอใจว่าคำร้องนั้นได้ทำโดยสุจริตแล้วก็อาจออกใบอนุญาตให้โดยเรียกค่าธรรมเนียม ๑ บาทการนำยาที่ยกเว้นเข้ามาในไทยนั้น ให้นำเข้ามาได้ทางกรุงเทพฯภูเก็ต และปะดังเบซาร์เท่านั้นข้อ ๔ การนำยาอันยกเว้นเข้ามาตามมาตรา ๘ก่อนรับยาอันยกเว้นตามข้อ ๓ (ข)จากศุลกสถานให้ผู้นำยาเข้าลงนามในคำสำแดงพิเศษบอกข้อความตามแบบราชการสำหรับยาอันยกเว้นที่นำเข้ามา และบอกจำนวนยาเสพติดให้โทษเป็นกรัมและเลขที่ของใบอนุญาตให้นำยานั้นเข้ามา ตามที่เจ้าพนักงานศุลกากรต้องการข้อ ๕ การปรุงยาผสมสำรองซึ่งเป็นยาอันยกเว้นผู้ถือใบอนุญาตผู้ใดมุ่งหมายจะใช้ยาเสพติดให้โทษในการประดิษฐ์ หรือปรุงเป็นยาผสมสำรองไว้ซึ่งเป็นยาอันยกเว้นตามพระราชบัญญัติยาเสพติดให้โทษต้องแจ้งต่ออธิบดีไม่น้อยกว่า๓ วัน ก่อนที่จะปรุงยาผสมนั้นโดยบอกชื่อและจำนวนยาผสม จำนวนยาเสพติดให้โทษที่จะใช้และวันปรุงแต่ให้พึงเข้าใจว่านักปรุงยาที่ได้รับใบอนุญาตประเภท ก. เท่านั้นจะปรุงยาผสมซึ่งยกเว้นนั้นได้ตามกฎหมายหมวดที่ ๒ใบอนุญาต ข้อ ๖ ประเภทใบอนุญาตตามมาตรา ๑๔ใบอนุญาตจะได้ออกให้ตามประเภทต่าง ๆ ดังต่อไปนี้(๑) ผู้ค้า คือนักปรุงยา และผู้จำหน่ายยา(ก) ผู้ค้าซึ่งมีประกาศนียบัตร(ข) ผู้ค้าซึ่งไม่มีประกาศนียบัตร(๒) แพทย์ ช่างฟัน และสัตวแพทย์(ค) แพทย์ ช่างฟัน และสัตวแพทย์ซึ่งมีประกาศนียบัตร(ง) แพทย์ ช่างฟัน และสัตวแพทย์ซึ่งไม่มีประกาศนียบัตรข้อ ๗ ใบอนุญาตสำหรับผู้ค้าซึ่งมีประกาศนียบัตรนักปรุงยาหรือผู้จำหน่ายยาผู้ใดซึ่งมีประกาศนียบัตรของมหาวิทยาลัยหรือโรงเรียนออกให้ในวิชาบำบัดโรคทางยา ทางผ่าตัด หรือทางปรุงยา อาจยื่นคำร้องตามแบบ๑ ประเภท ข. ต่ออธิบดีเพื่อขอรับใบอนุญาตซื้อ มีและขายยาเสพติดให้โทษได้เมื่ออธิบดีเห็นว่าประกาศนียบัตรนั้นเป็นที่พอใจและเห็นว่าไม่มีเหตุอันตรายเนื่องจากความประพฤติของผู้ยื่นคำร้องซึ่งจะจำหน่ายยานั้นผิดต่อพระราชบัญญัติแล้วก็ให้ออกใบอนุญาตให้ข้อ ๘ใบอนุญาตสำหรับผู้ค้าซึ่งไม่มีประกาศนียบัตรนักปรุงยาหรือผู้จำหน่ายยาผู้ใดซึ่งไม่มีประกาศนียบัตรดังกล่าวแล้วอาจยื่นคำร้องตามแบบ ๒ ประเภท ข. ต่ออธิบดีเพื่อขอรับใบอนุญาตซื้อ มีและขายยาเสพติดให้โทษได้แต่ต้องมีผู้ซึ่งมีใบอนุญาตตามความในข้อ ๗ ลงนามรับรองในคำร้องว่าผู้นั้นมีความรู้และความชำนาญพอที่จะจำหน่ายยานั้นโดยมิให้เป็นอันตรายแก่ผู้หนึ่งผู้ใดเมื่ออธิบดีพิจารณาเห็นเป็นการสมควรแล้ว จะออกใบอนุญาตให้ก็ได้อนึ่งผู้ยื่นคำร้องต้องวางเงิน ๑,๐๐๐ บาทไว้ต่อกรมสาธารณสุข เพื่อเป็นประกันพร้อมกับคำร้องก่อนเมื่อผู้ยื่นคำร้องทำผิดต่อกฎเสนาบดีนี้แต่ข้อหนึ่งข้อใดแล้วผู้ยื่นคำร้องอาจถูกริบเงินประกันทั้งหมดหรือแต่ส่วนหนึ่งส่วนใดเมื่อครบกำหนดอายุใบอนุญาตแล้วถ้าผู้ยื่นคำร้องมิได้กระทำผิดต่อกฎเสนาบดีนี้แต่อย่างใดและไม่ต่ออายุใบอนุญาตแล้ว กรมสาธารณสุขจะคืนเงินให้ผู้นั้นไปข้อ ๙ ใบอนุญาตสำหรับแพทย์ประกาศนียบัตรแพทย์ช่างฟัน หรือสัตวแพทย์ผู้ใดซึ่งมีประกาศนียบัตรของมหาวิทยาลัยหรือโรงเรียนออกให้ในวิชาบำบัดโรคทางยา ทางผ่าตัด ทางผดุงครรภ์ ทางพยาบาลทางช่างฟัน ทางปรุงยา หรือทางบำบัดโรคสัตว์ อาจยื่นคำร้องตามแบบ ๑ ประเภท ข.ต่ออธิบดีเพื่อขอรับใบอนุญาตซื้อ มี และใช้ หรือจำหน่ายยาเสพติดให้โทษได้ตามกฎว่าด้วยแพทย์ช่างฟัน หรือสัตวแพทย์ ซึ่งได้รับใบอนุญาตเมื่ออธิบดีเห็นว่าประกาศนียบัตรนั้นเป็นที่พอใจและเห็นว่าไม่มีเหตุอันตรายเนื่องจากความประพฤติของผู้ยื่นคำร้องซึ่งจะจำหน่ายยานั้นผิดต่อพระราชบัญญัติแล้วก็ให้ออกใบอนุญาตให้ข้อ ๑๐ ใบอนุญาตสำหรับแพทย์ไม่มีประกาศนียบัตรแพทย์ ช่างฟัน หรือสัตวแพทย์ผู้ใดซึ่งไม่มีประกาศนียบัตรดังกล่าวแล้วอาจยื่นคำร้องตามแบบ ๑ ประเภท ข. ต่ออธิบดี เพื่อขอรับใบอนุญาตซื้อ มีใช้หรือจำหน่ายยาเสพติดให้โทษได้ตามกฎว่าด้วยใบอนุญาตประเภทนี้เมื่ออธิบดีได้ไต่สวนเห็นสมควรแล้วว่าผู้ยื่นคำร้องมีความรู้และความชำนาญพอที่จะใช้ยานั้นโดยไม่ให้เป็นอันตรายแก่ผู้หนึ่งผู้ใดจะออกใบอนุญาตให้แก่ผู้นั้นก็ได้แต่ให้พึงเข้าใจว่าอธิบดีอาจให้ผู้ยื่นคำร้องแสดงประกาศนียบัตรหรือหลักฐานในความรู้ความชำนาญนั้นข้อ ๑๑ โรงพยาบาลและสภาวิทยาศาสตร์ใบอนุญาตสำหรับกุศลสังคหะสภา และโรงพยาบาลศาลาวิทยาศาสตร์ และสภาวิทยาศาสตร์จะได้ออกให้ในนามของหัวหน้าแห่งสถานที่นั้น ๆหรือในนามของเจ้าหน้าที่ผู้รับมอบหมายให้เป็นผู้รับผิดชอบสำหรับการนั้น ซึ่งอธิบดีเห็นว่าเป็นผู้ที่สมควรจะใช้ยาเช่นนั้นได้แต่ให้พึงเข้าใจว่าผู้ที่ได้รับใบอนุญาตในนามของตนจะต้องปฏิบัติตามที่ได้บัญญัติไว้สำหรับสถานที่นั้นๆ และจะต้องรับผิดชอบตามความในมาตรา ๒๔ แห่งพระราชบัญญัติยาเสพติดให้โทษข้อ ๑๒ ค่าธรรมเนียมตามมาตรา ๖ (จ) ค่าธรรมเนียมสำหรับใบอนุญาตให้เรียกฉบับละ๑๐ บาท และสำหรับการต่ออายุใบอนุญาตฉบับละ ๓ บาทข้อ ๑๓ ใบอนุญาตโอนไม่ได้มาตรา ๑๕ ใบอนุญาตใด ๆที่ได้ออกให้ดังกล่าวข้างบนนี้ให้ใช้ได้แต่เฉพาะตัวผู้ได้รับอนุญาตและใบอนุญาตสำหรับผู้ค้า ให้ใช้ได้แต่เฉพาะสำหรับสถานที่ ๆ กล่าวไว้ในใบอนุญาตเท่านั้นข้อ ๑๔ การแสดงผู้รับใบอนุญาตทุกคนต้องแสดงใบอนุญาตหรือสำเนาใบอนุญาตซึ่งกรมสาธารณสุขรับรองว่าถูกต้องแล้วไว้ในที่เปิดเผยในสถานที่ ๆกล่าวไว้ในใบอนุญาตหรือในสำนักงานของแพทย์ ช่างฟันหรือสัตวแพทย์ผู้ถือใบอนุญาตนั้นอธิบดีจะออกสำเนาใบอนุญาต ซึ่งรับรองว่าถูกต้องแล้วให้โดยเรียกค่าธรรมเนียม ๑ บาท ก็ได้แล้วแต่จะเห็นสมควรข้อ ๑๕ สิ้นอายุมาตรา ๖ (จ)ใบอนุญาตทุกฉบับสิ้นอายุในวันที่ ๓๑ มีนาคม ทุกปีข้อ ๑๖ การต่ออายุมาตรา ๖ (จ)ผู้ใดปรารถนาจะต่ออายุใบอนุญาต ให้ยื่นคำร้องตามแบบ ๑ หรือ ๒ ประเภท ขไม่ช้ากว่าวันที่ ๑ กุมภาพันธ์ของปีที่ใบอนุญาตยังคงมีอายุอยู่หมวด๓การซื้อและมียา ข้อ ๑๗ การซื้อยาโดยผู้ถือใบอนุญาตตามมาตรา ๑๒แพทย์ ช่างฟัน สัตวแพทย์ กุศลสังคหะสภาโรงพยาบาล ศาลาวิทยาศาสตร์และสภาวิทยาศาสตร์ นักปรุงยา หรือผู้จำหน่ายยา ซึ่งได้รับใบอนุญาตตามมาตรา ๑๓แห่งพระราชบัญญัติยาเสพติดให้โทษอาจซื้อยาเสพติดให้โทษจากอธิบดีได้ตามจำนวนที่กำหนดไว้ในประเภทก ซึ่งบอกจำนวนยาที่พึงซื้อและมีได้ในปีหนึ่ง ๆ ตามประเภทใบอนุญาตหรือจำนวนน้อยกว่านั้น ตามแต่อธิบดีจะกำหนดให้ข้อ ๑๘ วิธีซื้อยาตามมาตรา ๑๒ ผู้ใดปรารถนาจะซื้อยาเสพติดให้โทษชนิดหนึ่งชนิดใดหรือหลายชนิดจากอธิบดีต้องยื่นคำร้องขอเป็นลายลักษณ์อักษร ตามแบบ ๑ ประเภท คต่อคลังยาซึ่งกล่าวไว้ในใบอนุญาตของผู้นั้นว่าเป็นคลังยาซึ่งผู้นั้นจะซื้อยานั้นได้และถ้าจะไม่รับยาโดยตนเอง แต่ปรารถนาจะให้มอบแก่ผู้อื่นไซร้ก็ให้ลงนามรับรองว่าผู้นั้นเป็นผู้แทนและตนเองเป็นผู้รับผิดชอบในการเก็บและการมอบยาให้ตนเป็นผู้รักษาไว้เมื่อพนักงานคลังยาได้รับใบเบิกยา และใบเบิกนั้นถูกต้องตามระเบียบเรียบร้อยแล้วก็ให้ยึดใบเบิกนั้นไว้แล้วขายและมอบยานั้นให้แก่ผู้ยื่นใบเบิกไปข้อ ๑๙ ห้ามไม่ให้ซื้อยาล้ำจำนวนในใบอนุญาตห้ามมิให้ผู้ใดซื้อหรือมียาเสพติดให้โทษในปีหนึ่ง ๆ ล้ำจำนวนในใบอนุญาตตามประเภท กสำหรับใบอนุญาตในประเภทของผู้นั้น โดยมิได้รับอนุญาตพิเศษจากอธิบดีซึ่งจะต้องยื่นคำร้องตามแบบ ๔ ประเภท ค เสียก่อนผู้ใดซื้อยาเสพติดให้โทษจากอธิบดีล้ำจำนวนโดยไม่ปฏิบัติตามความในข้อนี้ให้ถือว่าผู้นั้นมียาเสพติดให้โทษไว้โดยผิดกฎหมายข้อ ๒๐ ลักษณะที่บรรจุอธิบดีจะขายยาเสพติดให้โทษแต่ในที่บรรจุไว้เดิมซึ่งยังมิได้เปิดผนึกตามจำนวนซึ่งมีอยู่เป็นชนิด ๆ และตามราคาซึ่งจะได้ประกาศเป็นคราว ๆข้อ ๒๑ เครื่องหมายและฉลาก ก่อนที่จะนำยาเสพติดให้โทษทั้งสิ้นออกจากคลังยาจะต้องเขียนชื่อยาจำนวนยา เลขที่ใบอนุญาตของผู้ที่ซื้อยา ชื่อสถานที่คลังยาซึ่งได้ขายยานั้นและวันขายยาเป็นฉลากไว้กับที่บรรจุยาแต่ให้พึงเข้าใจว่าความในข้อนี้มิได้ท้าวถึงยาที่ส่งจากคลังยาแห่งหนึ่งไปยังคลังอีกแห่งหนึ่งข้อ ๒๒ บัญชีผู้ถือใบอนุญาตทุกคนต้องปฏิบัติดังนี้ คือ(ก) ลงบัญชียาเสพติดให้โทษที่ตนได้รับ ตามแบบ ๑ ประเภท ง(ข) ลงบัญชียาเสพติดให้โทษที่ตนได้ขายหรือจำหน่ายรายวันตามแบบ๒ ประเภท ง(ค) ส่งสำเนาบัญชียาเสพติดให้โทษที่ได้ซื้อขายหรือจำหน่ายโดยประการอื่นประจำเดือนอันถูกต้องและลงนามรับรองตามแบบ๑ และ ๒ ประเภท ง ต่ออธิบดีภายใน ๘ วัน นับแต่วันสิ้นเดือนนั้นทุกเดือนข้อ ๒๓ การเก็บ ยาเสพติดให้โทษทั้งสิ้นต้องเก็บรักษาไว้ในที่ใส่กุญแจเป็นพิเศษซึ่งต้องเปิดให้รับมอบหน้าที่ตรวจได้ตามเวลาอันสมควร และยาชนิดหนึ่ง ๆต้องอยู่ในที่บรรจุเดิม ซึ่งมีฉลากและเครื่องหมายติดอยู่คงที่ทั้งสิ้นที่บรรจุซึ่งไม่มียาให้คงรักษาไว้ในที่ใส่กุญแจแห่งเดียวกันนั้นและห้ามมิให้ทำลายเสียก่อนที่ผู้ตรวจจะได้เห็นและอนุญาตให้ทำลายหมายเหตุ ความในข้อนี้มิได้มุ่งหมายจะห้ามแพทย์ ฯลฯ ไม่ให้นำยานั้นโดยจำนวนอันสมควรไปกับตนเพื่อการรักษาคนไข้หมวดที่ ๔การจำหน่ายโดยบุคคลซึ่งมีใบอนุญาต ข้อ ๒๔ การจำหน่ายให้แก่บุคคลซึ่งไม่มีใบอนุญาตการจำหน่ายหรือจ่ายยาเสพติดให้โทษแก่บุคคลซึ่งไม่มีใบอนุญาตนั้นอาจทำได้แต่โดยเฉพาะบุคคลต่อไปนี้คือ(ก) โดยนักปรุงยา หรือผู้จำหน่ายยาซึ่งมีใบอนุญาตเมื่อได้รับใบสั่งยาของแพทย์หรือสัตวแพทย์ซึ่งมีใบอนุญาต(ข) โดยแพทย์ ช่างฟัน หรือสัตวแพทย์ซึ่งมีใบอนุญาตข้อ ๒๕ โดยนักปรุงยา นักปรุงยา หรือผู้จำหน่ายยาซึ่งมีใบอนุญาตอาจขายยาเสพติดให้โทษได้แต่เฉพาะแก่ผู้ซึ่งถือใบสั่งเป็นลายลักษณ์อักษรคือใบสั่งยาตามที่จะได้บังคับไว้ในข้อต่อไปจากแพทย์ผู้เขียนใบสั่งยานั้นได้ตามกฎหมายโดยเป็นผู้ได้รับใบอนุญาตจากอธิบดีตามความในมาตรา ๑๔ (๒)หรือใบสั่งยาจากแพทย์บำบัดโรคผู้มีสิทธิที่จะเขียนใบสั่งยานั้นได้ตามกฎหมายข้อ ๒๖ การเก็บสำเนาใบสั่งยาแพทย์ผู้ใดเขียนใบสั่งยาเสพติดให้โทษตามที่กล่าวไว้ในกฎเสนาบดีนี้ ต้องทำ(หรือให้ทำ) สำเนาใบสั่งยานั้น และเก็บรักษาไว้มีกำหนด ๒ปีเพื่ออธิบดีหรือผู้มีตำแหน่งรองหรือผู้แทนซึ่งได้รับมอบหน้าที่โดยชอบแล้วต้องการตรวจเมื่อใด จะได้นำออกแสดงได้ข้อ ๒๗ การรักษาใบสั่งยาใบสั่งยาทั้งสิ้นซึ่งผู้ค้าผู้ใดได้รับไว้นั้น ต้องเก็บรักษาไว้มีกำหนด ๒ ปีโดยลักษณะอันจะพึงให้ผู้ซึ่งรับมอบหน้าที่ดังกล่าวไว้ในข้อ ๒๖แห่งกฎนี้ตรวจตราได้โดยสะดวกข้อ ๒๘ ห้ามจ่ายยาซ้ำใบสั่ง ผู้ใดจำหน่ายยาเสพติดให้โทษตามใบสั่งยาฉบับเดียวกันซ้ำอีกให้ถือว่ากระทำผิดกฎหมายข้อ ๒๙ โรงพยาบาล โรงพยาบาล และกุศลสังคหะสภาซึ่งมีใบอนุญาตอาจจำหน่ายยาเสพติดให้โทษได้แต่เฉพาะตามข้อขีดขั้นต่อไปนี้คือ(๑)ให้แก่คนไข้ในโรงพยาบาลตามคำสั่งเป็นลายลักษณ์อักษรของแพทย์ซึ่งเป็นผู้รักษาคนไขนั้นหรือของเจ้าหน้าที่คนใดคนหนึ่งในคณะนั้นซึ่งได้รับมอบหน้าที่โดยชอบในเมื่อแพทย์ผู้รักษาไม่อยู่และเมื่อจำเป็น(๒) ให้แก่คนไข้ภายนอก เมื่อได้รับคำสั่งเป็นลายลักษณ์อักษร(ใบสั่งยา) ของแพทย์ซึ่งเป็นผู้รักษาคนไข้อยู่ในโรงพยาบาลนั้นสำหรับข้อ (๑) ให้ทำบัญชีตามแบบสำหรับแพทย์ตามข้อ ๓๑และสำหรับข้อ (๒) ให้ทำบัญชีตามแบบสำหรับนักปรุงยาในข้อ ๒๒ข้อ ๓๐ ศาลาวิทยาศาสตร์ และสภาวิทยาศาสตร์ถ้าศาลาวิทยาศาสตร์ และสภาวิทยาศาสตร์ซื้อและมียาเสพติดให้โทษไว้สำหรับการทดลองหรือการวิทยาศาสตร์ต่าง ๆ ต้องทำบัญชีตามแบบ ๑ และแบบ ๒ ประเภท งข้อ ๓๑ แพทย์ ฯลฯจำหน่ายยาโดยไม่มีใบสั่งยาต้องลงบัญชีไว้ แพทย์ ช่างฟัน หรือสัตวแพทย์ผู้ใดจำหน่ายจ่ายแจกยาเสพติดให้โทษชนิดใดตามความในพระราชบัญญัติยาเสพติดให้โทษโดยไม่มีใบสั่งยา ต้องลงบัญชีไว้ตามแบบ ๓ประเภท ง บอกชื่อและสำนักคนไข้จำนวนยาที่จำหน่ายจ่ายแจกให้ และวันจำหน่ายแต่ถ้ายานั้นแพทย์ช่างฟัน หรือสัตวแพทย์เป็นผู้ใช้หรือควบคุมการใช้รักษาคนไข้ด้วยตนเองแล้วก็ให้ลงบัญชีตามข้อ ๒๒ (ข) เท่านั้นข้อ ๓๒ จำกัดการจำหน่าย และเขียนใบสั่งยา(ก) สัตวแพทย์ผู้ใดจำหน่ายหรือเขียนใบสั่งยาเสพติดให้โทษให้แก่ผู้ใดให้ถือว่ากระทำผิดกฎหมาย(ข) ช่างฟันผู้ใดเขียนใบสั่งยาเสพติดให้โทษให้แก่ผู้ใดให้ถือว่ากระทำผิดกฎหมาย(ค) แพทย์ผู้ใดเขียนใบสั่งหรือจำหน่ายยาเสพติดให้โทษและช่างฟันผู้ใดจำหน่ายยาเสพติดให้โทษให้แก่ผู้ใดนอกจากจะให้สำหรับคนไข้ซึ่งตนเองรักษาอยู่ในเวลานั้นแล้ว ให้ถือว่ากระทำผิดกฎหมายหมวดที่ ๕เบ็ดเตล็ด ข้อ ๓๓ การขนส่งตามมาตรา ๖ (ค)บริษัทรับส่งสินค้าและผู้แทนนั้นไม่ถือว่าได้มียาเสพติดให้โทษไว้ในปกครองของตนโดยผิดกฎหมายเมื่อมียานั้นเพื่อการขนส่งทั้งตราประจำห่อยังคงผนึกอยู่ตามที่ได้รับจากคลังยาหรือจากผู้แทนซึ่งได้รับมอบหน้าที่โดยชอบให้รับยานั้นส่งไปและเมื่อต้องปฏิบัติตามคำแนะนำหรือคำสั่งซึ่งอธิบดีจะออกให้สำหรับการมียานั้นเพื่อส่งไปและเมื่อต้องอนุวัตต์ตามความประสงค์ของกฎหมายซึ่งวางระเบียบการนำยาเข้าและออกและการมียานั้นทุกประการข้อ ๓๔ ห้ามการบอก ผู้ใดรู้ความในใบสั่งยาตามข้อความในพระราชบัญญัตินี้และโดยกิจการตามหน้าที่ บังอาจบอกความในใบสั่งยาหรือชื่อของผู้ใช้ยาตามใบสั่งนั้นนอกจากต้องบอกโดยเหตุจำเป็นสำหรับปฏิบัติการตามกฎหมายโดยคำสั่งของเจ้าหน้าที่ผู้มีอำนาจเหนือตนหรือของศาลแล้วผู้นั้นมีความผิดต้องระวางโทษตามที่บัญญัติไว้ ในมาตรา ๒๘๐ แห่งกฎหมายลักษณะอาญาข้อ ๓๕อำนาจของเสนาบดีที่จะเปลี่ยนบัญชีและแบบพิมพ์ บัญชี และแบบพิมพ์ต่าง ๆที่มีขึ้นตามข้อความในพระราชบัญญัตินั้น เสนาบดีอาจแก้ไขได้โดยไม่ขัดกับความมุ่งหมายแห่งพระราชบัญญัตินี้ ตามยุคตามคราวเมื่อเห็นเป็นการสมควรหมวดที่ ๖บทบัญญัติเฉพาะกาล ข้อ ๓๖ผู้ใดได้รับใบอนุญาตตามพระราชบัญญัติมอร์ฟินโคคะอีน พ.ศ. ๒๔๕๖หรือตามข้อบังคับของกรมสาธารณสุขในการมีและใช้ฝิ่นยา พ.ศ. ๒๔๖๔ให้ถือว่าผู้นั้นได้รับอนุญาตตามพระราชบัญญัติยาเสพติดให้โทษนี้จนถึงวันสิ้นอายุของใบอนุญาตนั้นแต่ให้พึงเข้าใจว่า ถ้าผู้ใดที่มีใบอนุญาตเช่นนี้เมื่อใบอนุญาตนั้นสิ้นอายุแล้ว ปรารถนาจะรับใบอนุญาตตามพระราชบัญญัตินี้ไซร้ต้องยื่นคำร้องขอใบอนุญาตใหม่ตามที่บังคับไว้ในพระราชบัญญัติยาเสพติดให้โทษการที่มีใบอนุญาตอยู่แล้วตามพระราชบัญญัติเดิมนั้น จะถือเอาเป็นเหตุร้องขอเปลี่ยนใบอนุญาตใหม่ตามความในข้อ๑๖ แห่งกฎนี้ไม่ได้ข้อ ๓๗ ผู้ใดมียาเสพติดให้โทษอยู่ตามข้อ ๓๖แห่งกฎนี้ ให้ถือว่าผู้นั้นมีไว้โดยชอบด้วยกฎหมายเหมือนหนึ่งว่าได้ซื้อจากอธิบดีแต่ให้พึงเข้าใจว่าผู้นั้นต้องอนุวัตต์ตามข้อความทั้งสิ้นแห่งพระราชบัญญัตินี้ทันทีข้อ ๓๘ ผู้ใดได้สั่งยาเสพติดให้โทษไปยังต่างประเทศแล้วและยานั้นยังอยู่ในระหว่างทางก็ดีหรือมาถึงเจ้าหน้าที่ศุลกากรแล้วก็ดี อาจยื่นคำร้องเป็นลายลักษณ์อักษรต่ออธิบดีเพื่อขอรับยาที่สั่งมานั้น และอธิบดีอาจออกคำสั่งให้รับไปได้ถ้าหากว่าจำนวนยาไม่ล้ำจำนวนในใบอนุญาตของผู้นั้นแต่ให้พึงเข้าใจว่าผู้นั้นจะต้องแจ้งจำนวนยาและผู้ที่ส่งยาซึ่งอยู่ในระหว่างทางนั้นหรือที่สั่งเข้ามาทั้งสิ้นนั้นภายในกำหนด ๓๐ วัน นับตั้งแต่วันประกาศใช้กฎนี้ข้อ ๓๙ ถ้าแพทย์ยื่นคำร้องต่ออธิบดีเพื่อขอใบอนุญาตตามพระราชบัญญัติยาเสพติดให้โทษในกรุงเทพฯ ภายใน ๒๐ วัน และในหัวเมืองภายใน ๒เดือนนับแต่ได้ประกาศใช้กฎเสนาบดีนี้แล้ว ต้องไม่ถือเอาเป็นเหตุฟ้องร้องยังโรงศาลว่าผู้นั้นมีและใช้ยาเสพติดให้โทษถ้าจำนวนยานั้นไม่เกินกว่าจำนวนซึ่งพึงมีได้ตามพระราชบัญญัติมอร์ฟินโคคะอีนและตามข้อบังคับของกรมสาธารณสุขในการมีและใช้ฝิ่นยาในระหว่างที่อธิบดียังมิได้จัดการในเรื่องคำร้องเหล่านั้นบทบังคับในข้อ ๑๕จักไม่ท้าวถึงใบอนุญาตที่จะออกให้ต่อไปในปีนี้ ซึ่งให้ใช้ได้จนถึงวันที่ ๓๑ มีนาคมพ.ศ. ๒๔๖๖กฎให้ไว้ ณ วันที่ ๑ มกราคม พระพุทธศักราช ๒๔๖๕มหาอำมาตย์นายก เจ้าพระยายมราชเสนาบดีกระทรวงมหาดไทย[เอกสารแนบท้าย]๑. บัญชีต่าง ๆ(ดูข้อมูลจากภาพกฎหมาย)สุกัญญา/ผู้จัดทำ๒๒ เมษายน ๒๕๕๒ก้องเกียรติ/ผู้จัดทำ๓๐ เมษายน ๒๕๕๒ธนวัชร/ปรับปรุง๑๒ กรกฎาคม ๒๕๖๐[๑]ราชกิจจานุเบกษา เล่ม ๓๙/ตอนที่ -/หน้า ๕๐๔/๓๑ ธันวาคม ๒๔๖๕